**Projekt na predmet GEOGRAFIA v 5.ročníku**

**Téma: Mapa mojej krajiny**

**Zadanie: Vytvor mapu krajiny. Môže to byť krajina, v ktorej by si chcel/a žiť, tvoja vysnívaná, vymyslená krajina (nie skutočné miesto na Zemi), môže to byť aj ostrov, polostrov, štát alebo aj viac štátov. Na mape môže byť vyjadrené, čo máš rád/rada, čo ťa baví, čo sa ti páči.**

**Nezabudni na to, čo musí mapa mať a ako má vyzerať:**

* Názov
* Meno autora
* Mierku (číselnú aj grafickú – pozor pri výpočte musí vyjsť rovnaká vzdialenosť!)
* Zrozumiteľná legenda s vysvetlením významu všetkých použitých znakov
* Geografické súradnice, teda aspoň 2 rovnobežky a 2 poludníky
* Prvky mapy – spolu aspoň 20 rôznych (rieky, jazerá, pohoria, nížiny, vrchy, mestá, dediny ... môžete zvoliť aj iné prvky, skúste ich zakresliť aj bodmi, čiarami aj plochou)
* Vyjadrenie nadmorskej výšky, ak nerobíš tematickú mapu (na tematickej mape sa nepoužíva rozlíšenie nadmorskej výšky)
* Estetický vzhľad
* Veľkosť aspoň A4

**Priprav sa, že v škole budeš riešiť úlohy pomocou tvojej vlastnej mapy, preto by mala splniť všetky vyššie kritériá.**

**Termín: Pripravené načas, odovzdané na 1.hodine po polročných prázdninách vo februári**

**Nezabudni** si prekontrolovať pravopisné a gramatické chyby a pamätaj, že pekný vzhľad urobí veľmi dobrý prvý dojem a vzbudí záujem o nové informácie.

**Prajem veľa chuti do práce, kartografi! G. Semaničová**